《和后村韵二首奉寄府判真司令 其一 听雨楼》
宋代·林希逸

取放翁诗扁此楼，知君心企古名流。苏吟韦句虽欣慕，樗记曾云不是由。

大被长衾佳伯仲，高门素学尚姱修。俱存无恙邹书训，此乐人间底处求。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。